title: Europa-Parlamentets afgørelse af 5. maj 2010 om decharge for gennemførelsen af budgettet for Det Europæiske Politiakademi for regnskabsåret 2008

text:
               25.9.2010

               DA

               Den Europæiske Unions Tidende

               L 252/232

         EUROPA-PARLAMENTETS AFGØRELSE
   af 5. maj 2010
   om decharge for gennemførelsen af budgettet for Det Europæiske Politiakademi for regnskabsåret 2008
   (2010/556/EU)
   EUROPA-PARLAMENTET,
   der henviser til det endelige årsregnskab for Det Europæiske Politiakademi for regnskabsåret 2008,
   der henviser til Revisionsrettens beretning om årsregnskabet for Det Europæiske Politiakademi for regnskabsåret 2008, med akademiets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) (3), særlig artikel 16,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0075/2010),

               1.

               udsætter sin afgørelse om at meddele direktøren for Det Europæiske Politiakademi decharge for gennemførelsen af akademiets budget for regnskabsåret 2008;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Politiakademi, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 304 af 15.12.2009, s. 124.

      (2)  EFT L 248 af 16.9.2002, s. 1.

      (3)  EUT L 256 af 1.10.2005, s. 63.

      (4)  EFT L 357 af 31.12.2002, s. 72.
    ---documentbreak---

               25.9.2010

               DA

               Den Europæiske Unions Tidende

               L 252/233

         EUROPA-PARLAMENTETS BESLUTNING
   af 5. maj 2010
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Politiakademi for regnskabsåret 2008
   EUROPA-PARLAMENTET,
   der henviser til det endelige årsregnskab for Det Europæiske Politiakademi for regnskabsåret 2008,
   der henviser til Revisionsrettens beretning om årsregnskabet for Det Europæiske Politiakademi for regnskabsåret 2008, med akademiets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) (3), særlig artikel 16,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0075/2010),

               A.

               der henviser til, at akademiet blev oprettet i 2001, og at det med virkning fra 1. januar 2006 blev omdannet til et fællesskabsorgan som omhandlet i artikel 185 i finansforordningen, og dermed underlagt rammefinansforordningen for agenturer,

               B.

               der henviser til, at Revisionsretten i sin beretning om akademiets årsregnskab for regnskabsåret 2006 afgav en erklæring med forbehold, for så vidt angik de underliggende transaktioners lovlighed og formelle rigtighed med den begrundelse, at udbudsprocedurerne ikke levede op til finansforordningens bestemmelser,

               C.

               der henviser til, at Revisionsretten i sin beretning om akademiets årsregnskab for regnskabsåret 2007 afgav en revisionserklæring med forbehold, for så vidt angik regnskabernes rigtighed og de underliggende transaktioners lovlighed og formelle rigtighed,

               D.

               der henviser til, at Parlamentet den 23. april 2009 meddelte decharge til direktøren for Det Europæiske Politiakademi for gennemførelsen af akademiets budget for regnskabsåret 2007 (5), og i beslutningen, der ledsagede afgørelsen om decharge, bl.a.:

                           —

                           var dybt bekymret over, at Revisionsretten havde registreret tilfælde, hvor budgetbevillinger var brugt til at finansiere private udgifter for akademiets personale,

                           —

                           opfordrede akademiet til at vedtage detaljerede gennemførelsesbestemmelser, herunder bestemmelser, som sikrer gennemsigtighed i akademiets udbudsprocedurer i overensstemmelse med finansforordningen,

                           —

                           anmodede Kommissionen om nøje at overvåge gennemførelsen af akademiets budget,

                           —

                           konstaterede at Kontoret for Bekæmpelse af Svig (OLAF) havde indledt en intern undersøgelse vedrørende akademiet,

               E.

               der henviser til, at Revisionsretten i sin beretning om akademiets årsregnskab for regnskabsåret 2008 underbyggede sin revisionserklæring, dog uden forbehold for så vidt angår regnskabernes rigtighed, og afgav en erklæring med forbehold, for så vidt angår de underliggende transaktioners lovlighed og formelle rigtighed,

               1.

               mener, at akademiets svar på Revisionsrettens bemærkninger generelt igen er utilstrækkelige, at dets løsninger er for vage og usikre, og at dechargemyndigheden derfor ikke har tilstrækkelig mulighed for at vurdere, om akademiet reelt er i stand til at forbedre sig i fremtiden;

      Strukturelle problemer

               2.

               mener, at akademiets ringe størrelse sår tvivl om, hvorvidt det er i stand til effektivt at håndtere kompleksiteten i EU's finansforordning og tjenestemandsvedtægt;

               3.

               bemærker, at placeringen af akademiets sekretariat i Bramshill, ca. 70 km fra London, er en ulempe, blandt andet hvad angår rekruttering og offentlige transportmuligheder;

               4.

               sætter spørgsmålstegn ved, hvordan den nye direktør for akademiet vil være i stand til at imødegå disse strukturelle problemer;

               5.

               overvejer, om en tilknytning til Europol ikke bør påtænkes;

      Forvaltning af akademiet og gennemsigtighed

               6.

               anser de faste omkostninger til forvaltning af akademiet for ikke ubetydelige, eftersom bestyrelsen består af 27 medlemmer, og der kun er 24 ansatte (tal fra begyndelsen af regnskabsåret 2008);

               7.

               bemærker, at akademiet ikke offentliggør oplysninger om bestyrelsen på sin hjemmeside; henstiller derfor, at det for at sikre større åbenhed indføjer en fortegnelse over bestyrelsesmedlemmerne på akademiets hjemmeside med fuldstændige kontaktdata for alle bestyrelsesmedlemmer;

      Regnskabernes rigtighed

               8.

               er dybt bekymret over, at ikke alle justeringerne for perioden, hvor et manuelt regnskabssystem blev oprettet, mellem afviklingen af akademiets gamle regnskabssystem (den 23. maj 2008) og indførelsen af det nye system ABAC (den 14. juli 2008), blev foretaget rettidigt, og at der var usikkerhed vedrørende kvaliteten af de finansielle oplysninger om fremførsler fra det foregående år, anvendelsen af formålsbestemte indtægter og sammenhængen med visse tal i balancen for 2007;

               9.

               er bekymret over, at akademiet på grund af anvendelsen i 2008 af to systemer til forvaltning af anlægsaktiver undertiden har registreret sine aktiver to gange, og at der ikke er anvendt nogen labels eller unikke registreringsnumre;

               10.

               beklager det forhold, som Revisionsretten redegør for i sin anmærkning, at der endnu ikke ved midten af 2009 var iværksat en efterfølgende kontrol ved et eksternt selskab (efter at Revisionsretten i den finansielle årsberetning for 2007 havde rapporteret tilfælde, hvor bevillinger blev anvendt til at finansiere private udgifter); anmoder akademiet om at træffe alle nødvendige foranstaltninger til gennemførelse af denne kontrol hurtigst muligt, således at denne undladelse ikke vil forekomme i anmærkningerne til akademiets årsregnskaber for regnskabsåret 2009;

      Svagheder i udbudsprocedurerne

               11.

               bemærker svagheder i udbudsproceduren for en kontrakt med en leverandør til en værdi af ca. 2 % af aktionsudgifterne; konstaterer navnlig, at denne kontrakt med leverandøren var baseret på en type rammekontrakt, der udelukkende var møntet på uddannelsestjenesteydelser; bemærker endvidere, at kontraktbestemmelserne for denne kontrakt gør det muligt for akademiet at forlænge kontrakten eller udvide omfanget af den ubegrænset;

               12.

               understreger som i foregående år behovet for, at akademiet nøje overholder finansforordningen og EU's lovgivning om offentlige indkøb og forbedrer sin finansforvaltning;

      Overtrædelse af reglerne om udgifter til afholdelse af kurser

               13.

               er bekymret over, at Revisionsretten har afsløret et stort antal overtrædelser af de gældende administrative og finansielle bestemmelser for udgifter til afholdelse af kurser og seminarer, der tegner sig for en væsentlig del (64 %) af akademiets aktionsudgifter; noterer sig, at disse uregelmæssigheder primært vedrører manglende begrundelse for de påløbne omkostninger, manglende tilstedeværelseslister ved kurser samt de originale fakturaer og dokumenter, der var nødvendige for, at man kunne godtgøre opholdsudgifter, samt manglende anmodning om oplysninger om eksperternes rejseudgifter; mener endvidere, at akademiets svar på Revisionsrettens bemærkninger og til ordføreren vedrørende dette spørgsmål er meget vage, og derfor ikke er tilfredsstillende for dechargemyndigheden; anmoder akademiet om at træffe foranstaltninger med henblik på at forbedre denne situation;

      Bevillingsfremførsler

               14.

               bemærker, at Revisionsretten har konstateret, at over 2,7 mio. EUR (svarende til 31 % af akademiets samlede budget) er blevet fremført; er derfor bekymret over, at denne situation kan være i strid med princippet om etårighed og viser svagheder i akademiets programmering af og opfølgning på budgetgennemførelsen;

               15.

               anmoder akademiet om at indføre opdelte bevillinger i de kommende budgetter vedrørende tilskud for at undgå eventuelle annulleringer;

      Andre uregelmæssigheder

               16.

               noterer sig, at Revisionsretten har konstateret:

                           —

                           manglende retlige forpligtelser i tre tilfælde til en samlet værdi af 39 500 EUR,

                           —

                           manglende budgetmæssig forpligtelse forud for en retlig forpligtelse i ni tilfælde til en samlet værdi af 244 200 EUR;

                     opfordrer følgelig akademiet til at træffe foranstaltninger for at forbedre denne situation og efterfølgende informere dechargemyndigheden herom;

               17.

               bemærker, at decharge for gennemførelsen af akademiets budget i de kommende år i højere grad bør baseres på akademiets præstationer i løbet af året;

      Igangværende OLAF-undersøgelse

               18.

               bemærker, at OLAF i 2008 indledte en intern undersøgelse af akademiet, efter at Revisionsretten og Den Interne Revisionstjeneste havde påvist, at ansatte i akademiet havde anvendt offentlige midler til privat brug; bemærker, at de oplysninger, som akademiet forelagde efter anmodning fra Parlamentet i 2009, vedrørte brug af mobiltelefoner, indkøb af møbler til bosættelse af personale og gratis transport for medarbejdere til lufthavne og togstationer; bemærker, at beløb og status over tilbagebetaling ifølge akademiet var som følger:

                           —

                           personalets brug af mobiltelefoner: 3 405 GBP for perioden april-december 2007, alle udgifter er blevet tilbagebetalt,

                           —

                           personalets brug af tjenestevogne: 1 157 GBP for perioden juli-december 2007, alle udgifter er blevet tilbagebetalt, og køretøjerne er siden blevet solgt,

                           —

                           møbler: 6 625 GBP for møbler erhvervet i 2007, møblerne er siden blevet solgt,

                           —

                           gratis transport for personalet til lufthavne og togstationer: 9 508 GBP er blevet opgjort for 2007; tilbagebetalingsproceduren er blevet iværksat;

               19.

               opfordrer akademiet og Kommissionen til omgående at underrette dechargemyndigheden om resultaterne af OLAF-undersøgelsen;

      Menneskelige ressourcer

               20.

               er bekymret over, at det finansielle arbejde hidtil har været varetaget af midlertidigt ansatte; bemærker, at akademiet først i 2009 udarbejdede et stillingsopslag med henblik på ansættelse af en intern kontrolkoordinator, og at der forventedes at blive afholdt interviews til denne stilling i begyndelsen af 2010;

      Intern revision

               21.

               medgiver, at Den Interne Revisionstjeneste fremkom med 13 henstillinger i sin revisionsrapport (af hvilke to betegnedes som kritiske og ni som meget vigtige); bemærker, at disse henstillinger primært vedrører overensstemmelse med finansforordningen om offentlige indkøb, forvaltningsrevision, anlægsaktiver (fortegnelsessystem); forvaltning af delegationer (delegationer skal dokumenteres fuldt ud og jævnligt tages op til revision), budgetforvaltning, overensstemmelse med regnskabsregler og -principper samt den kontrolliste, der sikrer sammenhæng i og dokumentation for finanskontrollerne;

      Handlingsplan, som skal vedtages af bestyrelsen og iværksættes af direktøren for akademiet den 30. juni 2010

               22.

               kræver i første omgang, at bestyrelsen hurtigt vedtager en handlingsplan, der har til formål at opfylde de mål, der er fastsat i bilaget til nærværende beslutning; anmoder følgelig direktøren for akademiet om, i samarbejde med Den Interne Revisionstjeneste og GD TREN, at udarbejde og få bestyrelsen til at vedtage konkrete foranstaltninger og en tidsplan for iværksættelsen af denne plan; anmoder følgelig Den Interne Revisionstjeneste og GD TREN om at stille al nødvendig bistand til rådighed for at fastsætte indikatorer, der giver mulighed for med jævne mellemrum at måle udviklingen i gennemførelsen af de foranstaltninger, som akademiet træffer; kræver i øvrigt, at akademiet underretter dechargemyndigheden om de vedtagne konkrete foranstaltninger og indikatorer den 30. juni 2010;

               23.

               opfordrer Revisionsretten til hurtigst muligt at sende sin udtalelse om fastsættelsen af akademiets handlingsplan til dechargemyndigheden i form af en skrivelse;

               24.

               henviser i forbindelse med de øvrige bemærkninger, der ledsager dechargeafgørelsen, og som er af horisontal karakter, til sin beslutning af 5. maj 2010 (6) om præstationer, økonomisk forvaltning og kontrol med agenturer.

      (1)  EUT C 304 af 15.12.2009, s. 124.

      (2)  EFT L 248 af 16.9.2002, s. 1.

      (3)  EUT L 256 af 1.10.2005, s. 63.

      (4)  EFT L 357 af 31.12.2002, s. 72.

      (5)  EUT L 255 af 26.9.2009, s. 157.

      (6)  Vedtagne tekster, P7_TA(2010)0139. Se side 241 i denne EUT.
   BILAG

      Handlingsplan, som skal vedtages af bestyrelsen og iværksættes af direktøren for akademiet den 30. juni 2010

      BUDGETPLANLÆGNING

   1.   Formål:

   Forbedre akademiets budgetmæssige og operationelle planlægning og overvågning.

      Nødvendige foranstaltninger:

   Direktøren fastsætter for sin mandatperiode en flerårig plan, der omfatter følgende områder:

               —

               forventede ydelser (resultater og virkning),

               —

               dertil svarende finansielle behov og årlige budgetoverslag,

               —

               menneskelige ressourcer, der kræves for at iværksætte de forventede ydelser,

               —

               materielle ressourcer, der kræves for at sikre de forventede ydelser.

      INTERNE KONTROLSYSTEMER

   2.   Formål:

   Forbedre den økonomiske forvaltning af akademiets aktiviteter, herunder aktiviteterne i forbindelse med de programmer, der finansieres af formålsbestemte indtægter (AGIS, ISEC og MEDA).

      Nødvendige foranstaltninger:

   Revision af det finansielle forvaltningssystem (ændring af de nuværende finansielle kredsløb) med henblik på at harmonisere den finansielle forvaltning af akademiets forskellige aktiviteter og gøre den mere effektiv. Denne tilpasning bør også have til formål at sikre, at de forskellige programadministratorer giver finansielle oplysninger af bedre kvalitet.
   3.   Formål:

   Formelt validere alle de finansielle procedurer og det nye regnskabssystem i overensstemmelse med artikel 43 i rammefinansforordningen.

      Nødvendige foranstaltninger:

   Den anvisningsberettigede og dennes befuldmægtigede skal formelt dokumentere de systemer, som de har indført med henblik på at give de nødvendige finansielle oplysninger til regnskabsføreren. Regnskabsføreren skal validere disse systembeskrivelser for at sikre kvaliteten af de finansielle oplysninger, som han eller hun modtager med henblik på at etablere årsregnskabet.
   4.   Formål:

   Forbedre kontrolsystemet for udgifter (punkt 14 i Revisionsrettens særlige årsberetning for regnskabsåret 2008).

      Nødvendige foranstaltninger:

   Formelt vedtage og iværksætte effektive procedurer og/eller tjeklister for at sikre, at betalingsanmodningerne fra de enheder, der organiserer kurser på vegne af akademiet, er i overensstemmelse med de gældende administrative og finansielle regler.

      PERSONALE

   5.   Formål:

   Besætte de ledige stillinger med henblik på at opnå et »normalt« niveau af ledige stillinger (f.eks. 5 %).

      Nødvendige foranstaltninger:

               —

               Vedtage og gennemføre årlige ansættelsesplaner i løbet af de år, der er omfattet af den flerårige plan i punkt 1.

               —

               Vedtage og gennemføre retningslinjer for ansættelse.

         6.   Formål:

   Forbedre personalesituationen.

      Nødvendige foranstaltninger:

   I løbet af året besætte alle de aktuelt ledige stillinger (eller stillinger, der er besat med vikarer) med midlertidigt ansatte.

      OFFENTLIGE INDKØB

   7.   Formål:

   Forbedre kontrolsystemet for offentlige indkøb.

      Nødvendige foranstaltninger:

               —

               Vedtage og gennemføre en procedurehåndbog om offentlige indkøb og tjeklister, der har til formål at sikre et passende valg af procedurer og en korrekt gennemførelse heraf.

               —

               Vedtage og iværksætte en årsplan for erhvervelse af varer og tjenesteydelser.

      EVENTUELT

   8.   Formål:

   Definitiv afslutning på spørgsmålet om bevillinger anvendt til finansiering af private udgifter.

      Nødvendige foranstaltninger:

   Sende en endelig rapport fra en ekstern revisor med følgende oplysninger:

               —

               det samlede antal bevillinger anvendt til finansiering af private udgifter,

               —

               tilbagebetalte beløb til dato,

               —

               sandsynligheden for tilbagebetaling af endnu udestående beløb og en tidsplan herfor.


title: Rådets afgørelse (FUSP) 2017/1253 af 11. juli 2017 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger)

text:
               12.7.2017

               DA

               Den Europæiske Unions Tidende

               L 179/15

         RÅDETS AFGØRELSE (FUSP) 2017/1253
   af 11. juli 2017
   om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 16. juli 2012 vedtog Rådet afgørelse 2012/392/FUSP (1) om oprettelse af Den Europæiske Unions FSFP-mission i Niger (EUCAP Sahel Niger) for at støtte kapacitetsopbygningen blandt de nigerske sikkerhedsaktører i bekæmpelsen af terrorisme og organiseret kriminalitet.

               (2)

               Den 18. juli 2016 vedtog Rådet afgørelse (FUSP) 2016/1172 (2) om forlængelse af missionen indtil den 15. juli 2018 og om fastlæggelse af et finansielt referencegrundlag indtil den 15. juli 2017.

               (3)

               Afgørelse 2012/392/FUSP bør ændres for at fastsætte et finansielt referencegrundlag for perioden fra den 16. juli 2017 til den 15. juli 2018.

               (4)

               EUCAP Sahel Niger vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union —

         VEDTAGET DENNE AFGØRELSE:
   Artikel 1
   I artikel 13, stk. 1, i afgørelse 2012/392/FUSP tilføjes følgende afsnit:

      »Det finansielle referencegrundlag til dækning af udgifterne i forbindelse med EUCAP Sahel Niger for perioden fra den 16. juli 2017 til den 15. juli 2018 udgør 31 000 000 EUR.«

   Artikel 2
   Denne afgørelse træder i kraft på dagen for vedtagelsen.
   Den anvendes fra den 16. juli 2017.

      Udfærdiget i Bruxelles, den 11. juli 2017.

            På Rådets vegne

         T. TÕNISTE

            Formand

      (1)  Rådets afgørelse 2012/392/FUSP af 16. juli 2012 om Den Europæiske Unions FSFP-mission i Niger (EUCAP Sahel Niger) (EUT L 187 af 17.7.2012, s. 48).

      (2)  Rådets afgørelse (FUSP) 2016/1172 af 18. juli 2016 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger) (EUT L 193 af 19.7.2016, s. 106).


Avis juridique important

|

32001D0429

2001/429/EF: Kommissionens afgørelse af 21. maj 2001 om suspension af undersøgelsesprocedurerne vedrørende handelshindringer, jf. Rådets forordning (EF) nr. 3286/94, bestående i Brasiliens handelspraksis i forbindelse med importen af tekstilvarer og sorbitol (meddelt under nummer K(2001) 1449)

EF-Tidende nr. L 153 af 08/06/2001 s. 0030 - 0032

Kommissionens afgørelseaf 21. maj 2001om suspension af undersøgelsesprocedurerne vedrørende handelshindringer, jf. Rådets forordning (EF) nr. 3286/94, bestående i Brasiliens handelspraksis i forbindelse med importen af tekstilvarer og sorbitol(meddelt under nummer K(2001) 1449)(2001/429/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 3286/94 af 22. december 1994 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi(1), ændret ved forordning (EF) nr. 356/95(2), særlig artikel 11, stk. 2, litra a),efter høring af det rådgivende udvalg, ogud fra følgende betragtninger:A. PROCEDUREMÆSSIG BAGGRUND1. Undersøgelse af importen af tekstilvarer(1) Den 12. januar 1998 indgav Febeltex (Fédération Belge du Textile) en klage i henhold til artikel 4 i forordning (EF) nr. 3286/94 (i det følgende benævnt "forordningen").(2) Febeltex hævdede, at Fællesskabets salg af tekstilvarer i Brasilien hindres af en række handelshindringer som defineret i forordningens artikel 2, stk. 1, nemlig en "handelspraksis, der indføres eller videreføres af et tredjeland, og over for hvilken der i henhold til internationale handelsregler er ret til indgreb". De påståede handelshindringer var:- Brasiliens ikke-automatiske importlicensordning for importen af tekstilvarer til landet. Den klagende part hævdede, at denne ordning ikke var berettiget, da den ikke gennemførte nogen handelspolitisk foranstaltning, som var forenelig med Verdenshandelsorganisationen ("WTO")- brasilianske krav til betalingsbetingelser, der styres gennem en "horisontal ordning" (som Brasilien anvender for al import) samt en "specifik ordning" (der anvendes på tekstilvarer)- en ordning med mindstepriser. Ifølge Febeltex var flere tekstilvarer genstand for vilkårlige minimumsimportpriser, der håndhæves gennem såvel importlicensordningen og ordningen for ansættelse af toldværdien.(3) Kommissionen fandt, at klagen indeholdt tilstrækkelige beviser til at begrunde indledningen af en undersøgelsesprocedure. Der blev offentliggjort en meddelelse herom i De Europæiske Fællesskabers Tidende(3).(4) De brasilianske myndigheder blev underrettet om indledningen af undersøgelsen og blev anmodet om at besvare et spørgskema vedrørende de påståede handelshindringer. De brasilianske myndigheder svarede og gav Kommissionen de ønskede oplysninger.(5) De endelige rapport om undersøgelsesproceduren blev forelagt for medlemsstaterne på det rådgivende udvalgs møde den 9. november 1998.2. Undersøgelse af importen af sorbitol(6) Den 2. oktober 1998 indgav Cerestar Holding BV en klage i henhold til forordningens artikel 4.(7) Den klagende part hævdede, at Fællesskabets salg af sorbitol i Brasilien hindres af en række handelshindringer som defineret i forordningens artikel 2, stk. 1. De påståede handelshindringer var:- den brasilianske regerings (Departamento de Operações de Comércio Exterior) indførelse i december 1997 i henhold til Comunicado DECEX nr. 20 af 8. juli 1997 af en ikke-automatisk licensprocedure for sorbitol i strid med de relevante bestemmelser i WTO-aftalen om importlicensprocedurer- de brasilianske myndigheders påståede tilfældige og/eller uberettigede afvisning (eller anden form for undladelse) af at udstede importlicenser for alle kvaliteter af sorbitol, der indføres i Brasilien under en fob-mindstepris- gennemførelsen af mindstepriser gennem de facto-referencepriser, der er indeholdt i ordningen for ansættelse af toldværdi.Klageren påstod også, at der generelt var mangel på gennemsigtighed i det brasilianske importlicenssystem, som WTO ikke blev behørigt underrettet om.(8) Kommissionen fandt, at klagen indeholdt tilstrækkelige beviser til at begrunde indledningen af en undersøgelsesprocedure. Der blev offentliggjort en meddelelse herom i De Europæiske Fællesskabers Tidende(4).(9) Efter anmodning fra den italienske kemikalieproducent Lamberti blev undersøgelsesproceduren udvidet til også at omfatte carboxymethylcellulose (CMC), der påvirkes af samme handelshindring.(10) De brasilianske myndigheder blev underrettet om indledningen af undersøgelsen og blev anmodet om at besvare et spørgeskema vedrørende de påståede handelshindringer. De brasilianske myndigheder svarede og gav Kommissionen de ønskede oplysninger.(11) Den endelige rapport om undersøgelsesproceduren blev forelagt for medlemsstaterne på det rådgivende udvalgs møde den 13. juli 1999.B. RESULTATERNE AF UNDERSØGELSERNE(12) Ifølge de endelige undersøgelsesrapporter førte de to undesøgelsesprocedurer til den konklusion, at det brasilianske mindsteprissystem synes at være i strid med:- artikel XI.1 i GATT (1994), da det er en anden restriktion end told, skatter eller andre afgifter over for indførslen af en vare til en kontraherende parts territorium uden en WTO-forenelig berettigelse- artikel 4.2 i WTO-aftalen om landbrug, af samme årsag (i forbindelse med handelen med sorbitol)- artikel 2 og 5 i WTO-aftalen om sundhedsmæssige og plantesundhedsmæssige foranstaltninger, da det indfører sundhedsforanstaltninger, som er mere handelsbegrænsende end nødvendigt, og som ikke kun anvendes i den udstrækning, det er nødvendigt for at beskytte menneskers liv eller sundhed (i forbindelse med handelen med sorbitol og CMC).(13) Desuden syntes det brasilianske ikke-automatiske importlicenssystem, som det blev anvendt med et krav om mindstepriser, også at være i strid med:- artikel 1, 3 og 5 i WTO-aftalen om importlicensprocedurer, da det ikke anvendes neutralt, ikke administreres på en redelig og retfærdig måde og har yderligere handelsbegrænsende og -forvridende virkninger på importen, uden at der anvendes nogen WTO-forenelig restriktion. Da systemet ikke gennemfører nogen foranstaltning, kan det desuden ikke med hensyn til omfang og varighed være begrænset til den foranstaltning, det gennemfører. Endvidere offentliggøres listen over varer, som er genstand for ikke-automatiske licenser, ikke, og ansøgninger om licenser til import under mindsteprisen henligger uden officielt svar i flere måneder- artikel X.1 og X.3 i GATT (1994), da det ikke offentliggøres og ikke administreres på ensartet, upartisk og rimelig måde.(14) For så vidt angår den brasilianske lovgivning om toldværdiansættelse forekom det, at omfanget af den systematiske gennemførelse af referencepriser gjorde den måde, hvorpå dette system blev gennemført, uforeneligt med artikel 1 til 7 i aftalen om anvendelse af artikel VII i den almindelige overenskomst om told og udenrigshandel (GATT 1994) (toldværdiaftalen).(15) Undersøgelsesprocedurerne bekræftede også, at den anfægtede brasilianske praksis havde negative handelsmæssige virkninger som defineret i artikel 2, stk. 4, og artikel 10, stk. 4, i forordningen om handelshindringer, da den vanskeliggjorde eksporten af tekstilvarer, sorbitol og CMC fra Fællesskabet til det brasilianske marked.(16) Efter Febeltex-undersøgelsen besluttede Kommissionen ved sin afgørelse af 17. marts 1999(5) at indlede en WTO-tvistbilæggelsesprocedure. Da Cerestar-undersøgelsen var afsluttet, fandtes det passende at slå de to sager sammen i en enkelt anmodning om konsultationer om alle aspekter i forbindelse med den brasilianske importordning, der fandtes at være uforenelige med WTO. Denne anmodning blev også indgivet med henblik på at bede Brasilien om at foretage en gennemgribende undersøgelse af landets love og regler for import, jf. artikel VIII.2 i GATT.(17) Disse konsultationer fandt sted den 19. november 1999. Ved denne lejlighed indrømmede Brasilien, at landet ikke overholdt flere af dets WTO-forpligtelser med hensyn til underretning om dets importlicenssystem, men afviste alle påstande om, at der blev benyttet en praksis med mindstepriser i forbindelse med importlicenser og toldværdiansættelse. Efter disse konsultationer blev der ikke længere anvendt de facto-mindstepriser på importen af CMC og sorbitol, og visse tekstilvarer blev undtaget fra kravet om ikke-automatiske licenser.(18) Kommissionen erkender, at de pågældende brasilianske ordninger har undergået betydelige forandringer, siden klagen blev indgivet i henhold til forordningen, og at disse væsentlige ændringer har forbedret EF-erhvervsgrenens muligheder for at komme ind på det brasilianske marked.(19) Der er imidlertid stadig flere aspekter af de brasilianske importlicens- og toldværdiansættelsesordninger, som bør ændres for fuldt ud at være i overensstemmelse med Brasiliens forpligtelser i henhold til de relevante WTO-aftaler. Desuden er der stadig behov for forbedringer af hele importsystemets gennemsigtighed.(20) Kommissionen finder derfor, at det vil være hensigtsmæssigt at overvåge virkningerne af ændringerne i det brasilianske system i en periode på mindst seks måneder fra datoen for denne afgørelses ikrafttræden. En sådan overvågning vil gøre det muligt at vurdere, om ændringerne varigt har forbedret situationen for så vidt angår handelshindringerne i Brasilien.(21) Undersøgelsesproceduren vedrørende handelshindringer i forbindelse med importlicenser, toldværdiansættelse og mindsteimportpriser på markedet i Brasilien bør derfor suspenderes, og Kommissionen skal kontrollere situationen i overensstemmelse med forordningens artikel 11, stk. 2, litra b).(22) Der skal fremlægges en rapport om håndhævelsen af de relevante brasilianske love og regler efter seks måneder regnet fra suspensionsdatoen. Hvis det viser sig nødvendigt med eventuelle yderligere foranstaltninger, foreslås disse på grundlag af nævnte rapport -TRUFFET FØLGENDE AFGØRELSE:Eneste artikelUndersøgelsesprocedurerne vedrørende handelshindringer, jf. Rådets forordning (EF) nr. 3286/94, bestående i Brasiliens handelspraksis i forbindelse med importen af tekstilvarer og sorbitol suspenderes.Udfærdiget i Bruxelles, den 21. maj 2001.På Kommissionens vegnePascal LamyMedlem af Kommissionen(1) EFT L 349 af 31.12.1994, s. 71.(2) EFT L 41 af 23.2.1995, s. 3.(3) EFT C 63 af 27.2.1998, s. 2.(4) EFT C 361 af 24.11.1998, s. 13.(5) EFT L 86 af 30.3.1999.


title: Europa-Parlamentets og Rådets afgørelse af 17. december 2009 om anvendelse af fleksibilitetsinstrumentet i henhold til punkt 27 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning

text:
               24.12.2009

               DA

               Den Europæiske Unions Tidende

               L 347/29

      EUROPA-PARLAMENTETS OG RÅDETS AFGØRELSE

   af 17. december 2009
   om anvendelse af fleksibilitetsinstrumentet i henhold til punkt 27 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning
   (2009/1007/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 27, femte afsnit,
   under henvisning til forslag fra Kommissionen, og ud fra følgende betragtning:
   Budgetmyndighedens to parter enedes efter at have undersøgt alle muligheder for omfordeling af bevillingerne under underudgiftsområde 1a på budgetsamrådet den 18. november 2009 om at tage fleksibilitetsinstrumentet i anvendelse for at supplere finansieringen i 2010-budgettet ud over loftet for underudgiftsområde 1a med:

               —

               120 mio. EUR til finansiering af energiprojekter i forbindelse med den europæiske økonomiske genopretningsplan

               —

               75 mio. EUR til nedlukning af Kozloduy-kernekraftværket —

         VEDTAGET DENNE AFGØRELSE:
   Artikel 1
   For Den Europæiske Unions almindelige budget for regnskabsåret 2010 tages fleksibilitetsinstrumentet i anvendelse med henblik på at tilvejebringe forpligtelsesbevillinger på 195 mio. EUR under underudgiftsområde 1a.
   Dette beløb skal anvendes til at supplere finansieringen af:

               —

               120 mio. EUR til finansiering af energiprojekter i forbindelse med den europæiske økonomiske genopretningsplan

               —

               75 mio. EUR til nedlukning af Kozloduy-kernekraftværket.

         Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 17. december 2009.

            På Europa-Parlamentets vegne

         J. BUZEK

            Formand

            På Rådets vegne

         H. LINDBLAD

            Formand

      (1)  EUT C 139 af 14.6.2006, s. 1.